דרגות משטרת ישראל

משטרת ישראל היא ארגון היררכי שבו יש מפקדים ופקודים. כל מתגייס חדש מתחיל את שירותו בדרגה מסוימת ומטפס בסולם הדרגות בהתאם לכישוריו ובהתאם לקורסים וההכשרות שעבר. דרגות משמר הגבול, שהוא חיל בתוך משטרת ישראל, זהות לאלה של המשטרה. עם זאת, ניתן להבחין ביניהם לפי צבע הרקע של הדרגה, התואם להבדל בצבעי מדיהם. דרגות שוטר עד רב-סמל (כולל) נענדות על צווארון החולצה, אולם דרגות במשמר הגבול עד סמל ראשון מודבקות עם צמדן על כתף שמאל. דרגות רב-סמל-ראשון עד רב-נגד כולל נענדות על כותפות החולצה, הסוודר או המעיל. דרגות צוערים בקורס קצינים: דרגות הקצונה נענדות על הכתפיים בתוך כותפות המיועדות לכך. ניתן לראות שקיימת הקבלה לדרגות בצה"ל: מפקח מקביל לדרגת סגן, פקד מקביל לדרגת סרן וניצב מקביל לדרגת אלוף. עם הקמת משטרת ישראל, סולם הדרגות ושמותיהם הושאלו מסולם הדרגות של המשטרה הבריטית. בשנת 1958 אושרו שמות עבריים לדרגות שהיו קיימות עד אותה עת, ובשלב מאוחר יותר נוספה דרגת תת-ניצב. הכינויים העבריים אומצו בסיוע המשוררים אברהם שלונסקי ויצחק שלו והאקדמיה ללשון העברית, והשימוש במילה "ניצב" הוצעה על ידי מנהל בית הספר בנוף ים, דובשני, בהסתמך על מלכים א', פרק ד', פסוק ז': "ולשלמה שנים עשר ניצבים על כל ישראל". בדרך כלל, שוטר מתקדם בסולם הדרגות לאחר שהתקיימו מספר תנאים, כגון: השלמת פרק זמן מינימלי (פז"מ) בדרגה הקודמת, השלמת קורסים והשתלמויות, מילוי תפקידים שונים וכן החלטה של ועדת קידום, בהתאם למגזר אליו הוא שייך. אולם, במקרים מיוחדים שוטר יעלה בדרגה באופן יוצא מן הכלל: לעיתים קידום בדרגה נעשה באופן פתאומי בגלל הצטיינות מיוחדת. דוגמה לכך ניתן לראות בקידום המיידי שהוענק על ידי המפכ"ל, לשוטר שחיסל את המחבל השני בפיגוע בדימונה בפברואר 2008, לפני שזה הספיק להפעיל את מטען החבלה שנשא עליו. מותו של שוטר: כאשר נפטר או נהרג שוטר בעת שירותו במשטרה, יש אפשרות לקדמו בדרגה אחת. דרושים תנאים מסוימים על מנת להחיל את קידומו של השוטר, ולשם כך מתכנסת ועדה מיוחדת שבסמכותה לאשר זאת. הדרגה החדשה מוענקת לבני משפחתו של השוטר בטקס מיוחד, אך יום פטירתו של השוטר מוגדר רטרואקטיבית כיום קידומו בדרגה. דרגה ייצוגית: לכל תקן של שוטר המייצג את משטרת ישראל בחו"ל, קיימת דרגה שעל השוטר לשאת כיאה לתפקידו (בדרך כלל דרגת קצונה בכירה). כאשר ממונה לתפקיד כגון זה שוטר שדרגתו נמוכה מהדרגה הדרושה על פי התקן, מוענקת לשוטר הדרגה הנדרשת באופן זמני, כל עוד הוא מוצב באותו תפקיד ייצוגי. בתום התפקיד, השוטר חוזר לדרגתו המקורית. מאז הקמת משטרת ישראל, הדרגות בארגון עברו תהליך של התאמה ושיפור בסולם הדרגות עצמו, ובסמלים אשר מייצגים את הדרגות במדי השוטר. בשנת 1970 שונה שמה של דרגת המפקח הכללי לרב-ניצב. בשנת 1971 הונהגה דרגת תת-ניצב. דרגות שוטרים-שוראים בתקופה עד אוקטובר–נובמבר 2008, דרגות רב-שוטר עד רב-סמל (כולל) נענדו (בדרך כלל על ידי תפירה) על השרוול הימני של חולצה או סוודר, אך לא על שרוול המעיל. סמל הדרגה היה סרט אחד עד שלושה סרטים מאריג לבן, שרוחבו כרוחב השרוול. הרקע התוחם את הסרטים היה כחול למשטרה הכחולה, או ירוק זית למשמר הגבול. הסרטים נענדו על השרוול כאשר קודקוד הזווית כלפי מטה, במרחק 20 ס"מ מתפר הכותפת. בדרגת רב-סמל, נכללה גם סיכת מתכת בצורת עלה גפן, אשר נענדה במרחק של כ-1 ס"מ מעל קודקוד הזווית של הסרט העליון בסמל האריג. מאז שנות ה-70 של המאה ה-20 ועד שנת 1994, דרגות בד"א בכירות נענדו במדי קיץ כשעון על היד. דרגות רב-סמל ראשון עד רב-נגד (כולל) נענדו על הדש הימני והשמאלי של צווארון החולצה, קרוב לקצה הדש. סמל הדרגה היה סיכת מתכת בצבע כסף, בצירוף רקע עגול מפלסטיק בצבע על פי הדרגה – ללא הבדל בין המשטרה הכחולה לבין מג"ב. בעקבות תלונות של נגדים על חוסר נראות של הדרגות (בעיקר בחורף, לאור העובדה שלא נענדות דרגות נגדים על מעיל), בוצעה עבודת מטה משותפת של אגף משאבי אנוש (אמ"ש) ואגף תמיכה לוגיסטית (את"ל) אודות שינוי סימון הדרגות ואופן ענידתן, ואושרה על ידי המפכ"ל (רנ"צ דודי כהן). ב-22 בספטמבר 2008 (לפני ראש השנה תשס"ט) העניק המפכ"ל בטקס חגיגי את הדרגות החדשות לשבעה נגדים בכירים בתפקידי "רס"ר משמעת" במחוזות, מג"ב ומלמ"ש. בו ביום הופצה איגרת משותפת של ר' אמ"ש (ניצב עמיחי שי) ור' את"ל (ניצב אינה וולף) לכלל שוטרי מ"י שהודיעה רשמית על תחילת תקופת המעבר לדרגות החדשות, שהסתיימה ב-1 בנובמבר 2008. מתאריך זה חויבו השוטרים לענוד את הדרגות החדשות בלבד, והדרגות הישנות יצאו מהתוקף. סמלי דרגות השוטר הזוטרות (רב שוטר עד רב-סמל) הועברו משרוול החולצה לדש צווארון החולצה, כפי שהיו נענדות עד אז דרגות הנגד הבכירות. הסמלים החדשים שונו לסיכות מתכת בצבע כסף, ללא רקע. צורות הסמלים הועתקו מהסמלים הישנים והוקטנו בהתאם: מסגרת חלולה של סרט אחד עד מסגרת של שלושה סרטים, בתוספת עלה גפן מוקטן לדרגת רב-סמל. סמלי הדרגות הבכירות (רב-סמל ראשון עד רב-נגד) הועברו מדש החולצה לכותפות, כפי שנענדות דרגות הקצונה. בהשראת התהליך שעבר צה"ל. הסמלים החדשים הם סיכות מתכת בצבע כסף בצורת מסגרת חלולה של סרט אחד עד שלושה סרטים, בדומה לדרגות הנגדים הזוטרות. סיכת מסגרת הסרטים נענדת על כותפות בצבע כחול למשטרה הכחולה, וירוק-זית למג"ב, בקצה הכותפת הקרוב לתפר השרוול (בדומה לקצונה). לדרגת רב-נגד נוספה סיכת כוכב קטנה בצבע כסף הנענדת ליד מסגרת הסרטים, קרוב יותר לצווארון. מדי משטרת ישראל דרגות כוחות הביטחון וההצלה בישראל דרגות צה"ל דרגות שירות בתי הסוהר כותפות למדי משטרה (עמ' 13), ‏30 ביוני 2017 (ארכיון) ע"פ פקודת מטא"ר 03.01.01, לפי סולם הדרגות הבריטי. כינויים עבריים לדרגות במשטרה, עיתון "דבר", 28 בנובמבר 1958 פקודת מטא"ר 07.05.09 – שוטר שנהרג או שנפטר – העלאה בדרגה. פקודת מטא"ר 09.02.04 – דרגת ייצוג המפכ"ל – רב-ניצב, עיתון "מעריב", 27 באוגוסט 1970. דרגות תל-ניצב במשטרה, עיתון "דבר", 2 באפריל 1971. פקודת המטה הארצי 05.02.01 – דרגות המשטרה – תארים וסימנים, פורסמה ב-1 בדצמבר 2008. איגרת ר' אמ"ש ור' את"ל בנושא דרגות נגדים מיום כ"ב באלול תשס"ח, 22 בספטמבר 2008